[ ανεθηκεν ει]σι[δι σεραπ]ι[δ]ι [α]νουβιδι κ α[ρποκρα]τη. εισις εγω ειμι η τ[υρανν]ος πασης χορας και επαιδ[ευ]θην υπο ερμου και γραμματα ευρον μετα ερμου τα δημοσια ινα μη τοις αυτοις παντα γραφηται. εγω νομους ανθρωποις εθεμην και ενομοθετησα α ουδεις δυναται μεταθειναι. εγω ειμι κρονου θυγατηρ πρεσβυτατη. εγω ειμι γυνη και αδελφη οσειρεος βασιλεος. εγω ειμι θεου κυνος αστρω επιτελλουσα. εγω ειμι η παρα γυναιξι θεος καλουμενη. ε[μ]οι βουβαστις πολις οικοδομηθη. εγω εχωρισα γην απ ουρανου. εγω αστ[ρ]ων οδους εδειξα. εγω ηλιου και σεληνης πορειαν συνεταξα. εγω θαλασσια εργα ευρα. εγω το δικαιον ισχυρον εποιησα. εγω γυναικα και ανδρα συνηγαγα. εγω γυναιξι δεκαμηνον βρεφος ενεταξα. εγω υπο τεκνων γονεις φιλοστοργεισθαι ενομοθετησα. εγω τοις αστοργοις γονεισι διακειμενοις τειμωριαν επεθηκα. εγω μετα του αδελφου οσειρεος τας ανθρωποφαγιας επαυσα. εγω μυησεις ανθρωποις ανεδειξα. εγω αγαλματα θεων τειμαν εδιδαξα. εγω τεμενη θεων ειδρυσαμην. εγω τυραννω[ν α]ρχας κατελυσα. εγω στεργεσθαι γυναικας υπ ανδρων ηνανκασα. εγω το δικαιον εισχυροτερον χρυσιου και αργυριου εποιησα. εγω το αληθες καλον ενομοθετησα νομιζ[εσ]θαι. εγω συνγραφας γαμικα[ς] ευρα. [εγω] [δ]ιαλεκτους ελλησι και βαρβαροις διεταξαμην. εγω το καλον και το αισχρον διαγεινωσκεσθαι [υπ]ο της φυ[σ]ε[ω]ς εποι[ησ]α εγω ορκου φορον [επεβαλο]ν επ[ι ---------]ν αδικως ε---- αισχυν---- ευχαι κ[α]ι - [-υ]διων γ------κιου. -οιγο----αραι----επιλ----φιλι--- -----οσε---εωσ--ρων----- [- θεοπ]ροποι --ονπ-.
Ios — 2nd/3rd c. AD — IG XII,5 p. 217 & Add. p. 305
 IG XII,5 p. 217 & Add. p. 305